ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી શ્રીએ વોટ્સએપ ચેનલ પર તેમની હાજરી દર્શાવી
પ્રધાનમંત્રી શ્રી નરેન્દ્ર મોદી આજે WhatsApp ચેનલમાં જોડાયા છે અને તેમણે જોડાવા માટે ચેનલની લિંક પણ શેર કરી છે.
X પોસ્ટમાં, પ્રધાનમંત્રીએ જાણ કરી;
“આજે મારી વોટ્સએપ ચેનલ શરુ કરી. આ માધ્યમ દ્વારા જોડાયેલા રહેવા માટે આતુર છીએ! લિંક પર ક્લિક કરીને જોડાઓ.. https://www.whatsapp.com/channel/0029Va8IaebCMY0C8oOkQT1F”
CB/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 75.22 કરોડ લોકોને રસી આપવામાં આવી
છેલ્લા 24 કલાકમાં ભારતમાં 25,404 નવા કેસ નોંધાયા
સક્રિય કેસ કુલ કેસનાં 1.09% થયા
ભારતમાં સક્રિય કેસનું ભારણ 3,62,207 થયું
સાજા થવાનો દર હાલમાં 97.58% નોંધાયો
છેલ્લા 24 કલાકમાં 37,127 દર્દીઓ સાજા થયા, કુલ વધીને 3,24,84,159 દર્દીઓ સાજા થયા
સાપ્તાહિક પોઝિટિવીટી દર છેલ્લા 81 દિવસથી 3% કરતા ઓછો થઈ ગયો છે, હાલમાં 2.07% છે
દૈનિક પોઝિટિવીટી દર 1.78% પહોંચ્યો, છેલ્લા 15 દિવસથી 3% કરતા ઓછો
કુલ 54.44 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 211
સ્વાસ્થ્ય અને પરિવાર કલ્યાણ મંત્રાલય
ભારતમાં અત્યાર સુધીમાં એક દિવસમાં સૌથી વધુ 51,255 દર્દીઓ સાજા થયા
કુલ 11.5 લાખ દર્દીઓ સાજા થયા
સાજા થવાનો દર 65.44% ની નવી ટોચ પર પહોંચ્યો
2.13% સાથે મૃત્યુદરમાં સતત ઘટાડો ચાલુ રહ્યો
છેલ્લા 24 કલાકમાં ભારતમાં આશ્ચર્યજનક રીતે 51,000થી વધુ દર્દીઓ સાજા થયા. 51,225 દર્દીઓને સાજા થઈ તેમને રજા મળતા ભારતમાં કોવિડ-19માંથી કુલ સજા થયેલા દર્દીઓની સંખ્યા 11,45,629 થઈ ગઈ છે. છેલ્લા 24 કલાકમાં સાજા થયેલા દર્દીઓની સંખ્યામાં સૌથી વધુ એક દિવસના વધારા સાથે, સાજા થવાનો દર 65.44%ની ઉંચી સપાટીએ જોવા મળ્યો છે. આનો અર્થ એ કે, કોવિડ-19માંથી વધુને વધુ દર્દીઓ સાજા થતા તેમને રજા મળી છે.
કેન્દ્ર અને રાજ્ય / કેન્દ્રશાસિત પ્રદેશોની સરકારો દ્વારા કોવિડ-19 વ્યવસ્થાપન વ્યૂહરચનાના સંયુક્ત અમલીકરણ અને તમામ મોરચાના આરોગ્ય અને અન્ય કાર્યકરો અને કોવિડ-19 યોદ્ધાઓના નિ:સ્વાર્થ બલિદાને સુનિશ્ચિત કર્યું છે કે, સાજા થવાનો દર સતત વધી રહ્યો છે.
સાજા થયેલ દર્દીઓ અને સક્રિય કેસ વચ્ચેના અંતરમાં સતત વધારો જોવા મળ્યો છે. 10મી જૂન 2020 ના રોજ, પ્રથમ વખત, સાજા થયેલ દર્દીઓની સંખ્યા 1,573ના તફાવત સાથે સક્રિય કેસ કરતાં વધી ગઈ હતી, જે આજે વધીને 5,77,899 થઈ ગઈ છે. સક્રિય કેસ એ ભારતના વાસ્તવિક કેસનું ભારણ છે અને હાલમાં સક્રિય કેસ  કુલ કેસના 32.43% જેટલા છે અને તે બધા હોસ્પિટલોમાં અથવા હોમ આઇસોલેશનમાં તબીબી દેખરેખ હેઠળ છે.
કન્ટેઇન્મેન્ટ વ્યૂહરચનાનું સફળતાપૂર્વક અમલીકરણ, સઘન પરીક્ષણો અને દેખરેખના અભિગમના વ્યાપક ધોરણો પર આધારિત પ્રમાણભૂત તબીબી વ્યવસ્થાપન પ્રોટોકોલના પરિણામે સાજા થવાના દરમાં સતત વધારો થઈ રહ્યો છે અને મૃત્યુદરમાં ક્રમશ: ઘટાડો થયો છે. વૈશ્વિક સરેરાશની તુલનામાં ભારતનો મૃત્યુદર  2.13% સાથે સૌથી નીચો છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/GP/BT
(
માહિતી અને પ્રસારણ મંત્રાલય
ICC મહિલા વિશ્વ કપ 2022 ઓલ ઈન્ડિયા રેડિયો પર લાઈવ
આજે આપણે આંતરરાષ્ટ્રીય મહિલા દિવસની ઉજવણી કરીએ છીએ તેમ, આપણી ભારતીય મહિલા ક્રિકેટ ટીમે 2022 ICC મહિલા ક્રિકેટ વર્લ્ડ કપ ટૂર્નામેન્ટની તેમની પ્રથમ મેચમાં પાકિસ્તાનને હરાવીને ચાલી રહેલા 2022 ICC મહિલા ક્રિકેટ વર્લ્ડ કપની ચેમ્પિયન બનવા માટેનો તખ્તો પહેલેથી જ સેટ કરી લીધો છે. આપણી મહિલા ક્રિકેટ ટીમની આ ભવ્ય ઝુંબેશને તમારા સુધી પહોંચાડવા માટે, પ્રસાર ભારતી ઓલ ઈન્ડિયા રેડિયો નેટવર્ક પર રેડિયો કોમેન્ટરી દ્વારા આ મહિનાની લાંબી ઈવેન્ટને લાઈવ કવર કરી રહી છે.
આ મહિનાની શરૂઆતમાં શરૂ થયેલા ICC મહિલા ક્રિકેટ વર્લ્ડ કપ 2022 ની કોમેન્ટ્રી ઓલ ઈન્ડિયા રેડિયો દ્વારા દેશભરમાં તેની તમામ પ્રાથમિક ચેનલો, AIR FM રેઈનબો નેટવર્ક, DRM અને DTH ચેનલો પર પ્રસારિત કરવામાં આવી રહી છે.
કવરેજને વધુ રસપ્રદ અને આકર્ષક બનાવવા માટે, ઓલ ઈન્ડિયા રેડિયો ખાસ સ્ટુડિયો આધારિત કાર્યક્રમોનું નિર્માણ કરશે જેમાં નિષ્ણાતો વિવિધ સ્તરે ટૂર્નામેન્ટના તમામ વિકાસની સમજ આપશે. આ કાર્યક્રમો ઇન્ટરેક્ટિવ અને દ્વિભાષી - હિન્દી અને અંગ્રેજી હશે.
દર્શકોને ઓલ ઈન્ડિયા રેડિયો પર આકર્ષિત રાખવા માટે, આ આંતરદૃષ્ટિપૂર્ણ શો મેચની શરૂઆત પહેલા, વિરામ દરમિયાન અને મેચો પછી પ્રસારિત કરવામાં આવશે. અમારા ડિજિટલ પ્રેક્ષકો માટે, આ કાર્યક્રમો પ્રસાર ભારતી સ્પોર્ટ્સ યુટ્યુબ ચેનલ પર પણ ઉપલબ્ધ હશે - https://www.youtube.com/c/PrasarBharatiSports
કવરેજને સમાવિષ્ટ બનાવવા માટે, ક્રિકેટ મેચોની પ્રગતિ પર કલાકદીઠ અપડેટ્સ દેશભરના ઓલ ઈન્ડિયા રેડિયો સ્ટેશનો દ્વારા તેમની સંબંધિત પ્રાદેશિક ભાષાઓમાં પ્રસારિત કરવામાં આવશે.
ટુર્નામેન્ટના સમયગાળા દરમિયાનના કવરેજ પરના તમામ અપડેટ્સ માટે, ઓલ ઈન્ડિયા રેડિયો સ્પોર્ટ્સ @akashvanisports અને દૂરદર્શન સ્પોર્ટ્સ @ddsportschannel ના ટ્વિટર હેન્ડલ સાથે જોડાયેલા રહો.
તમે આ એફએમ રેઈન્બો ચેનલો પર ક્રિકેટ લાઈવ કોમેન્ટરી સાંભળી શકો છો:
લાઇવ ક્રિકેટ કોમેન્ટરી આ ડીઆરએમ ચેનલો પર પણ ઉપલબ્ધ હશે:
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 309
પ્રધાનમંત્રીનું કાર્યાલય
આંબેડકર જયંતી પર પ્રધાનમંત્રી છત્તીસગઢની મુલાકાત લેશે, આયુષ્માન ભારતના પ્રારંભ સાથે આરોગ્ય અને કલ્યાણ કેન્દ્રનું ઉદઘાટન કરશે.
આવતીકાલે  આંબેડકર જયંતીના અવસરે પ્રધાનમંત્રી શ્રી નરેન્દ્ર મોદી છત્તીસગઢના મહત્વાકાંક્ષી જીલ્લા બીજાપુરની મુલાકાત લેશે.
તેઓ આરોગ્ય અને કલ્યાણ કેન્દ્રનું ઉદઘાટન કરશે, એ સાથે જ કેન્દ્ર સરકારના મહત્વાકાંક્ષી સ્વાસ્થ્ય સુરક્ષા કાર્યક્રમ – આયુષ્માન ભારતનો પ્રારંભ થશે.
પ્રધાનમંત્રી બીજાપુર જીલ્લામાં જંગલા વિકાસ કેન્દ્રની પણ મુલાકાત લેશે. એક કલાક ના સમય દરમિયાન તેઓ અનેક લોકો સાથે ચર્ચા વિચારણા કરશે અને અનેક વિકાસ કાર્યો અંગે તેમને અવગત કરાવવામાં આવશે.
આરોગ્ય અને કલ્યાણ કેન્દ્રના ઉદઘાટન પ્રસંગે તેઓ આશા વર્કર બહેનો સાથે વાતચીત કરશે. તેઓ આદર્શ આંગણવાડી કેન્દ્રની મુલાકાત લેશે અને આંગણવાડી કાર્યકર્તાઓ સાથે તેમજ પોષણ અભિયાનના લાભાર્થી બાળકો સાથે વાતચીત કરશે. તેઓ હાટ બજાર સ્વાસ્થ્ય કિયોસ્કની પણ મુલાકાત લેશે અને સ્વાસ્થ્ય કર્મચારીઓ સાથે ચર્ચા કરશે. તેઓ જંગલા ખાતે એક બેંકની શાખાનું ઉદઘાટન કરશે અને મુદ્રા યોજના અંતર્ગત પસંદ કરાયેલા લાભાર્થીઓને ધિરાણ મંજુરી પત્રોનું વિતરણ કરશે. તેઓ ગ્રામ્ય બીપીઓ કર્મચારીઓ સાથે પણ વાતચીત કરશે.
પ્રધાનમંત્રી ત્યારબાદ જાહેર સભાના સ્થળે આવી પહોંચશે. તેઓ વન-ધન યોજનાનો પ્રારંભ કરાવશે, જે આદિવાસી સમૂહોને સશક્ત બનાવવા પર કેન્દ્રીત છે. આ યોજના લઘુત્તમ ટેકાના ભાવે ગૌણ વન્ય ઉત્પાદનોનું વેચાણ કરવા માટે એક તંત્ર અને એમએફપી માટે એક ગુણવત્તા શ્રૃંખલાના વિકાસનું લક્ષ્ય છે.
વીડિયો કોન્ફરન્સના માધ્યમથી પ્રધાનમંત્રી ભાનુપ્રતાપપુર-ગુડુમ રેલ્વે લાઈન દેશને સમર્પિત કરશે. તેઓ દલ્લી રજહરા અને ભાનુપ્રતાપપુર વચ્ચે ચાલનારી એક ટ્રેનને લીલી ઝંડી દર્શાવી પ્રસ્થાન કરાવશે. તેઓ બીજાપુર દવાખાના ખાતે એક ડાયાલીસીસ કેન્દ્રનું પણ ઉદઘાટન કરશે.
પ્રધાનમંત્રી ઉગ્ર વામપંથ પ્રભાવિત  વિસ્તારોમાં પ્રધાનમંત્રી ગ્રામ્ય સડક યોજના અંતર્ગત 1988 કિલોમીટરના રસ્તાનું નિર્માણનું ભૂમિપૂજન કરશે, ઉપરાંત એલડબ્લ્યુઈ વિસ્તારોમાં અન્ય માર્ગ જોડાણ પરિયોજનાઓ, બીજાપુરની પાણી પુરવઠા યોજના તથા બે પુલોનો શિલાન્યાસ કરાવશે. તેઓ જન મેદનીને સંબોધન પણ કરશે.
GP/RP
(Visitor Counter : 226
પેટ્રોલિયમ અને કુદરતી ગેસ મંત્રાલય
કેબિનેટે બ્રાઝિલમાં BM-SEAL-11 પ્રોજેક્ટના વિકાસ માટે ભારત પેટ્રોલિયમ કોર્પોરેશન લિમિટેડની સંપૂર્ણ માલિકીની પેટાકંપની ભારત પેટ્રો રિસોર્સિસ લિમિટેડ દ્વારા વધારાના રોકાણને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતોની કેબિનેટ સમિતિએ ભારત પેટ્રોલિયમ કોર્પોરેશન લિમિટેડ  ની સંપૂર્ણ માલિકીની પેટાકંપની, ભારત પેટ્રો રિસોર્સિસ લિમિટેડ ને બ્રાઝિલમાં BM-SEAL-11 કન્સેશન પ્રોજેક્ટના વિકાસ માટે USD 1,600 મિલિયન ના વધારાના રોકાણને મંજૂરી આપી છે.
CCEA એ નીચેનાને પણ મંજૂરી આપી:
• BPCL દ્વારા BPRLમાં રોકાણ વધારવા અને કંપનીની અધિકૃત શેર મૂડીમાં ઇક્વિટી રોકાણની મર્યાદાને રૂ. 15,000 કરોડથી વધારીને રૂ. 20,000 કરોડ કરવા .
• ઇન્ટરમિડિયેટ ડબલ્યુઓએસ દ્વારા ઇન્ટરમિડિયેટ ડબ્લ્યુઓએસ દ્વારા ઇન્ટરનેશનલ BV બ્રાઝિલ પેટ્રોલિયો લિમિટડામાં બીપીઆરએલ ઇન્ટરનેશનલ BV દ્વારા ઇક્વિટી રોકાણની મર્યાદામાં રૂ. 5,000 કરોડની વર્તમાન મર્યાદાથી રૂ. 15,000 કરોડ જે રૂ. 10,000 કરોડનો વધારો થાય છે તેને અધિકૃત કરવા.
2026-27 થી BM-SEAL-11 પ્રોજેક્ટમાંથી ઉત્પાદન શરૂ થવાની અપેક્ષા છે.
આ મદદ કરશે:
I. ભારતની ઊર્જા સુરક્ષાને મજબૂત કરવા ઈક્વિટી ઓઈલ સુધી પહોંચવું.
II. ભારતના ક્રૂડ ઓઈલના પુરવઠામાં વૈવિધ્ય લાવવા અને ભારતીય ઓઈલ કંપનીઓએ બ્રાઝિલમાંથી વધુ ક્રૂડ ઓઈલ મેળવવામાં રસ દર્શાવ્યો છે.
III. બ્રાઝિલમાં ભારતના પગને મજબૂત બનાવવું, જે પડોશી લેટિન અમેરિકન દેશોમાં વેપારના માર્ગો ખોલશે.
IV. દેશો વચ્ચેના દ્વિપક્ષીય સંબંધોને વધુ મજબૂત બનાવવું.
બ્રાઝિલની નેશનલ ઓઈલ કંપની પેટ્રોબ્રાસ સાથે આ કન્સેશનમાં BPRL 40% સહભાગી વ્યાજ  ધરાવે છે, જે 60% સહભાગી વ્યાજ સાથે ઓપરેટર તરીકે છે.
BPRL 2008થી બ્રાઝિલમાં આ પ્રોજેક્ટના સંશોધન અને વિકાસ સાથે સંકળાયેલું છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 79
ઉપરાષ્ટ્રપતિ સચિવાલય
રાષ્ટ્રનાં વિકાસ માટે માર્ગોનું જોડાણ ચાવીરૂપ છેઃ ઉપરાષ્ટ્રપતિ
શહેરો અને ગામડાં વચ્ચેનું અંતર દૂર કરવા માટે જોડાણ આવશ્યક અને મહત્ત્વપૂર્ણ છે;
દેશનાં રાજકારણમાં યુવા પેઢીની આકાંક્ષા પ્રતિબિંબિત થવી જોઈએ;
રાષ્ટ્રીય રાજમાર્ગ – 751નાં અધેલાઈ – નારી સેક્શનને ચાર માર્ગીય બનાવવા માટે શિલાન્યાસ કર્યો
ભારતનાં ઉપરાષ્ટ્રપતિ શ્રી એમ. વૈંકયા નાયડુએ જણાવ્યું હતું કે, દેશનાં વિકાસમાં માર્ગોનું જોડાણ ચાવીરૂપ છે. તેમણે ઉમેર્યું હતું કે, આ જોડાણમાં ગ્રામીણ ભારતનાં અંતરિયાળ ગામડાંઓમાં રહેતાં લોકોનાં જીવનમાં સકારાત્મક પરિવર્તન લાવવાની ક્ષમતા છે. તેમણે આજે ગુજરાતનાં ભાવનગરમાં રાષ્ટ્રીય રાજમાર્ગ – 751નાં અધેલાઈ – નારી સેક્શનને ચાર માર્ગીય બનાવવા માટે શિલાન્યાસ કર્યો હતો અને અહીં એકત્રિત જનમેદનીને સંબોધન કર્યું હતું. આ પ્રસંગે ગુજરાતનાં રાજ્યપાલ શ્રી ઓ. પી. કોહલી, ગુજરાતનાં મુખ્યમંત્રી શ્રી વિજય રૂપાણી, ગુજરાતનાં નાયબ મુખ્યમંત્રી શ્રી નીતિનભાઈ પટેલ, રાજ્ય કક્ષાનાં માર્ગ પરિવહન અને રાજમાર્ગ મંત્રી શ્રી મનસુખ એલ. માંડવિયા તથા અન્ય મહાનુભાવો પણ આ કાર્યક્રમમાં ઉપસ્થિત રહ્યાં હતા.
ઉપરાષ્ટ્રપતિએ જણાવ્યું હતું કે, કોઈ પણ દેશનાં વિકાસ માટે માળખાગત વિકાસ એ જરૂરિયાત હોવાની સાથે વિકાસ માટેનો માપદંડ પણ છે,તે સામાજિક ક્ષમતા અને સુરક્ષાને સુનિશ્ચિત કરે છે.
ઉપરાષ્ટ્રપતિએ કહ્યું હતું કે, દેશનાં શહેરી અને ગ્રામીણ વિસ્તારો વચ્ચે અંતરને દૂર કરવા માર્ગોનું જોડાણ આવશ્યક અને મહત્ત્વપૂર્ણ છે. તેમણે ઑથોરિટીને ગ્રામીણ માર્ગોને પણ સમાન મહત્ત્વ આપવા માટેઅનુરોધ કર્યો હતો. આપણાં દેશનાં વિકાસનાં સંપૂર્ણ અને સર્વાંગી વિકાસ માટે માર્ગોનો વિકાસ મહત્ત્વપૂર્ણ છે. તેમણે ઉમેર્યું હતું કે, રાષ્ટ્રીય રાજમાર્ગો આપણા દેશની સામાજિક, આર્થિક અને વ્યાવસાયિક એકતાનું પ્રતીક છે.
ઉપરાષ્ટ્રપતિએ માર્ગ અકસ્માતોની દુર્ઘટનાઓ પર ચિંતા વ્યક્ત કરતાં કહ્યું હતું કે, માર્ગ સલામતીને સર્વોચ્ચ મહત્ત્વ આપવું જોઈએ તથા એમ્બ્યુલન્સ અને રાજમાર્ગોની નજીક પ્રાથમિક સારવાર કેન્દ્રો જેવી તબીબી માળખાગત સુવિધાઓ ઊભી કરવી જોઈએ, જેથી અકસ્માત જેવા કિસ્સાઓમાં પીડિતોને તાત્કાલિક મદદ મળી શકે.
ઉપરાષ્ટ્રપતિએ દેશનાં યુવાનોને વિકાસની પ્રક્રિયામાં સક્રિય ભૂમિકા ભજવવા માટે અપીલ કરી હતી. તેમણે યુવાનોને તેમની અંદર રહેલી ક્ષમતાનો ઉપયોગ કરી શકે એ માટે જરૂરી સાથસહકાર અને માળખાગત સુવિધા પૂરી પાડવાની જરૂરિયાત પર પણ ભાર મૂક્યો હતો. તેમણે ઉમેર્યું હતું કે, આ દેશનાં રાજકારણમાં યુવાનોની આકાંક્ષાઓ પ્રતિબિંબિત થાય એ બાબત આવશ્યક છે.
આ પ્રસંગે ઉપરાષ્ટ્રપતિએ શ્રી મનસુખ એલ માંડવિયાએ સંસદમાં ઉઠાવેલા પ્રશ્રોનાં સંકલનનું એક પુસ્તક “માય જર્ની ઇન પાર્લામેન્ટ”નું વિમોચન પણ કર્યું હતું.
NP/J.Khunt/RP
(Visitor Counter : 126
પ્રધાનમંત્રીનું કાર્યાલય
પ્રધાનમંત્રીએ રાજસ્થાનના જોધપુરમાં થયેલા અકસ્માતથી થયેલી જાનહાની પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જોધપુરમાં થયેલા અકસ્માતથી થયેલી જાનહાની પર શોક વ્યક્ત કર્યો હતો. પ્રધાનમંત્રીએ કહ્યું, “રાજસ્થાનના જોધપુરમાં ભયાનક માર્ગ અકસ્માત વિશે જાણીને અત્યંત દુઃખ થયું. આ દુર્ઘટનામાં જે લોકોએ જીવ ગુમાવ્યો છે, હું એમના પરિવારજનો પ્રત્યે સંવેદના વ્યક્ત કરું છું, સાથે જ ઘાયલ થયેલા લોકો ઝડપથી સાજા થાય તેવી કામના કરું છું.”
RP
(Visitor Counter : 107
માનવ સંસાધન વિકાસ મંત્રાલય
ભારતના સ્વાતંત્ર્ય સંગ્રામના ગુમનામ નાયકોની વાર્તાઓ રાષ્ટ્રીય સ્મૃતિમાં અંકિત થવી જોઈએ - શ્રી ધર્મેન્દ્ર પ્રધાન
શિક્ષણ મંત્રાલયે આજે 1757 થી 1947 સુધીના ભારતના સ્વતંત્રતા સંગ્રામ પર પ્રદર્શનનું આયોજન કર્યુ
લોકસભાના સ્પીકર શ્રી ઓમ બિરલાએ પ્રદર્શનનું ઉદ્ઘાટન કર્યુ
શ્રી ઓમ બિરલા, સ્પીકર, લોકસભાએ આજે સંસદ પુસ્તકાલયમાં શિક્ષણ મંત્રાલયના નેજા હેઠળ ભારતીય ઐતિહાસિક સંશોધન પરિષદ દ્વારા આયોજિત ભારતના સ્વાતંત્ર્ય સંગ્રામ પર પ્રદર્શનનું ઉદ્ઘાટન કર્યું. કેન્દ્રીય શિક્ષણ અને કૌશલ્ય વિકાસ મંત્રી શ્રી ધર્મેન્દ્ર પ્રધાને પણ પ્રદર્શનની મુલાકાત લીધી હતી. આ પ્રસંગે શિક્ષણ રાજ્યમંત્રી શ્રીમતી અન્નપૂર્ણા દેવી, સંસદીય બાબતો અને સંસ્કૃતિ રાજ્ય મંત્રી, શ્રી અર્જુન રામ મેઘવાલ, લોકસભા અને રાજ્યસભાના સંસદસભ્યો પણ હાજર હતા.
આ પ્રસંગે બોલતા શ્રી પ્રધાને જણાવ્યું હતું કે આ પ્રદર્શન 1757 થી 1947 સુધીના ભારતના અંદાજે 200 વર્ષના ઇતિહાસની વાર્તાઓ દર્શાવે છે. તેમણે પ્રકાશ પાડ્યો કે આ પ્રદર્શનનો હેતુ એવા નાયકોની વાર્તાઓને પ્રકાશમાં લાવવાનો છે જે રાષ્ટ્રીય સ્મૃતિમાં અંકિત થવી જોઈએ. દેશભરના સાંસદો આ પ્રદર્શનના સાક્ષી બનશે અને પોતપોતાના મતવિસ્તારમાંથી વધુ ગુમનામ નાયકોનું સૂચન કરી શકશે.
તેમણે વધુમાં જણાવ્યું હતું કે રાજ્ય સરકારો સાથે મળીને સાંસ્કૃતિક મંત્રાલય દેશભરમાં 100 સ્થળોએ અને ડિજિટલ પ્લેટફોર્મ દ્વારા પણ આ પ્રદર્શન પ્રદર્શિત કરશે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 168
રાષ્ટ્રપતિ સચિવાલય
ભારતીય પોલીસ સેવા, ભારતીય ટપાલ સેવા, ભારતીય રેલવે એકાઉન્ટ્સ સેવા, ભારતીય મહેસૂલ સેવા અને ભારતીય રેડિયો રેગ્યુલેટરી સેવાના તાલીમાર્થી અધિકારીઓ/અધિકારીઓએ રાષ્ટ્રપતિને સાથે મુલાકાત કરી
ભારતીય પોલીસ સેવા, ભારતીય ટપાલ સેવા, ભારતીય રેલવે એકાઉન્ટ્સ સેવા અને ભારતીય મહેસૂલ સેવાના અધિકારી તાલીમાર્થીઓ અને ભારતીય રેડિયો રેગ્યુલેટરી સેવાના અધિકારીઓએ આજે  રાષ્ટ્રપતિ ભવન ખાતે ભારતના રાષ્ટ્રપતિ શ્રીમતી દ્રૌપદી મુર્મુ સાથે મુલાકાત કરી હતી.
અધિકારીઓને સંબોધતા રાષ્ટ્રપતિએ કહ્યું કે તેઓને સૌથી વધુ જવાબદારી ધરાવતા હોદ્દા માટે પસંદ કરવામાં આવ્યા છે. ગવર્નન્સ સિસ્ટમને રાષ્ટ્રીય મહત્વની નીતિઓને અમલમાં મૂકવાની તેમની ક્ષમતાઓમાં ભારે વિશ્વાસ છે અને તે રીતે લોકોના ભવિષ્યને આકાર આપે છે. તેઓ તેમની સંબંધિત સેવાઓમાં નિર્ણયો લેતી વખતે નાગરિક-કેન્દ્રિત અભિગમને અનુસરે તેવી અપેક્ષા રાખવામાં આવે છે. તેમણે તેમને તેમના ધ્યેયો અને કાર્યો વિશે જાગૃત રહેવાની સલાહ આપી. તેઓએ તેમના ધ્યેયો અને ધ્યેયોને રાષ્ટ્રના વ્યાપક લક્ષ્યો સાથે સંરેખિત કરવા જોઈએ.
રાષ્ટ્રપતિએ કહ્યું કે આ ટેકનોલોજીનો યુગ છે. વહીવટ અને શાસનના ક્ષેત્રમાં નવીનતાનો ઘણો અવકાશ છે. પ્રશાસનને વધુને વધુ અસરકારક, ઝડપી, પારદર્શક અને લોકોલક્ષી બનાવવા માટે ટેકનોલોજીનો ઉપયોગ કરી શકાય છે.
ભારતીય મહેસૂલ સેવાના અધિકારી તાલીમાર્થીઓને સંબોધતા, રાષ્ટ્રપતિએ કહ્યું કે તેઓએ યાદ રાખવું જોઈએ કે તેમની બે ભૂમિકા કરદાતાઓ દ્વારા કર કાયદાના પાલનને સરળ બનાવવાની છે અને કરચોરી સામે એકંદરે વિશ્વસનીય અવરોધમાં પણ યોગદાન આપવાની છે. કરદાતાઓ સાથે સંવાદ વધુ આદરપૂર્ણ બનાવવો જોઈએ અને સિસ્ટમે સ્વૈચ્છિક પાલન તરફ આગળ વધવું જોઈએ. તેમણે કહ્યું કે ભારત સરકારની ફેસલેસ એસેસમેન્ટ સ્કીમનો હેતુ શાસનમાં વધુ પારદર્શિતા લાવવાનો છે. તેમણે તેમને નવા ચહેરા વિનાના વાતાવરણથી પરિચિત થવાની સલાહ આપી.
ઇન્ડિયન રેડિયો રેગ્યુલેટરી સર્વિસના કાર્યો વિશે બોલતા, રાષ્ટ્રપતિએ કહ્યું કે આ સેવા ખૂબ જ મહત્વપૂર્ણ છે અને તાજેતરના વર્ષોમાં તેનું મહત્વ વધુ બન્યું છે. સ્પેક્ટ્રમ લાયસન્સની ફાળવણી, સ્પેક્ટ્રમની હરાજી હાથ ધરવી અને જરૂરી મંજૂરીઓ પ્રદાન કરવી એ આ સેવાની કેટલીક મુખ્ય જવાબદારીઓ છે. તેમણે કહ્યું કે ડિજિટલ વાતાવરણમાં, ટેલિકોમ્યુનિકેશન નેટવર્કના વિસ્તરણ અને ડેટા સેવાઓની વધતી માંગને સંબોધવા માટે સ્પેક્ટ્રમની પર્યાપ્ત ઍક્સેસ જરૂરી છે. તેમણે વિશ્વાસ વ્યક્ત કર્યો કે ભારતીય રેડિયો રેગ્યુલેટરી સર્વિસના અધિકારીઓ સંબંધિત નીતિઓ બનાવવા અને તેના અમલીકરણ માટે નવા વિચારો અને તકનીકો લાવશે.
રાષ્ટ્રપતિએ અધિકારીઓને ગરીબમાં ગરીબના હિતોને ધ્યાનમાં રાખવાની સલાહ આપીને સમાપન કર્યું. તેમણે જણાવ્યું હતું કે જાહેર નીતિ સામાજિક ન્યાયનું સાધન છે, જાહેર સેવકો સામાજિક પરિવર્તનના એજન્ટ છે. તેઓએ જાહેર સેવાને તેમની કારકિર્દી તરીકે પસંદ કરી છે; તેથી હંમેશા યાદ રાખો કે તેઓ રાષ્ટ્રની સેવા કરવા માટે અહીં આવ્યા છે, તેમ તેમણે ઉમેર્યું હતું.
રાષ્ટ્રપતિનું ભાષણ જોવા માટે કૃપા કરીને અહીં ક્લિક કરો.
(Visitor Counter : 128
સ્વાસ્થ્ય અને પરિવાર કલ્યાણ મંત્રાલય
ભારતમાં સક્રિય કેસનું ભારણ સતત ઘટી રહ્યું છે, આજે કેસની સંખ્યા ઘટીને 2.83 લાખ થઇ
છેલ્લા 11 દિવસથી સતત દૈનિક ધોરણે 30 હજારથી ઓછા નવા કેસ નોંધાઇ રહ્યાં છે
દૈનિક મૃત્યુઆંક છેલ્લા 12 દિવસથી 400થી ઓછો નોંધાઇ રહ્યો છે
ભારતમાં સક્રિય કેસની સંખ્યામાં સતત ઘટાડાનું વલણ જળવાઇ રહ્યું છે. સક્રિય કેસની સંખ્યા ઘટીને આજે 2,83,849 નોંધાઇ છે. દેશમાં આજદિન સુધીમાં નોંધાયેલા કુલ પોઝિટીવ કેસમાંથી સક્રિય કેસની સંખ્યા હાલમાં ઘટીને માત્ર 2.80% રહી છે.
છેલ્લા 24 કલાકમાં કુલ સક્રિય કેસની સંખ્યામાં 5,391 દર્દીઓનો ચોખ્ખો ઘટાડો નોંધાયો છે.
લગભગ છેલ્લા એક મહિનાથી  દૈનિક ધોરણે નવા નોંધાતા દર્દીઓની સરખામણીએ દૈનિક નવા સાજા થતા દર્દીઓની સંખ્યા વધી નોંધાઇ રહી છે. છેલ્લા 24 કલાકમાં નવા 24,712 દર્દીઓ કોવિડથી પોઝિટીવ હોવાનું નોંધાયું છે જ્યારે આ સમયગાળામાં જ નવા 29,791 દર્દી સાજા થઇ ગયા હોવાથી સક્રિય કેસના ભારણમાં ઘટાડો સુનિશ્ચિત થઇ શક્યો છે.
ભારતમાં છેલ્લા 11 દિવસથી સતત દૈનિક ધોરણે નવા નોંધાતા કેસની સંખ્યા 30,000 કરતાં ઓછી રહી છે.
દેશમાં આજદિન સુધીમાં કુલ સાજા થયેલા દર્દીની સંખ્યા લગભગ 97 લાખ  થઇ ગઇ છે. સાજા થવાનો સરેરાશ દર વધીને 95.75% થઇ ગયો છે.
નવા સાજા થયેલા દર્દીઓમાંથી 79.56% દર્દીઓ 10 રાજ્યો/કેન્દ્રશાસિત પ્રદેશોમાથી છે.
મહારાષ્ટ્રમાં એક દિવસમાં દેશમાં સર્વાધિક 7,620 દર્દીઓ સાજા થયા છે. આ ઉપરાંત, છેલ્લા 24 કલાકમાં કેરળમાં 4,808 દર્દી જ્યારે પશ્ચિમ બંગાળમાં 2,153 દર્દી સાજા થયા હોવાનું નોંધાયું છે.
નવા નોંધાયેલા કેસમાંથી 76.48% દર્દીઓ 10 રાજ્યો/કેન્દ્રશાસિત પ્રદેશોમાંથી છે.
કેરળમાં દૈનિક ધોરણે સૌથી વધુ નવા દર્દીઓ નોંધાઇ રહ્યાં છે અને અહીં એક દિવસમાં વધુ 6,169 દર્દી પોઝિટીવ નોંધાયા છે. ત્યારબાદ મહારાષ્ટ્ર અને પશ્ચિમ બંગાળમાં એક દિવસમાં અનુક્રમે 3,913 અને 1,628 દર્દી નવા નોંધાયા છે.
છેલ્લા 24 કલાકમાં દેશમાં વધુ 312 દર્દી મૃત્યુ પામ્યા છે.
નવા નોંધાયેલા મૃત્યુઆંકમાંથી 79.81% દર્દીઓ દસ રાજ્યો/કેન્દ્રશાસિત પ્રદેશોમાંથી છે. મહારાષ્ટ્રમાં એક દિવસમાં સૌથી વધુ  નવા મૃત્યુ નોંધાયા છે. ત્યારબાદ, પશ્ચિમ બંગાળ અને કેરળમાં એક દિવસમાં અનુક્રમે 34 અને 22 દર્દી મૃત્યુ પામ્યા છે.
ભારતમાં દૈનિક ધોરણે નોંધાતા મૃત્યુઆંકમાં સતત ઘટાડો નોંધાઇ રહ્યો છે. છેલ્લા 12 દિવસમાં દૈનિક ધોરણે મૃત્યુની સંખ્યા 400થી ઓછી નોંધાઇ રહી છે.
SD/GP/BT
(
નાણા મંત્રાલય
સંયુક્ત આરબ અમીરાતના વિદેશ વેપાર રાજ્ય મંત્રી મહામહિમ ડૉ. થાની બિન અહમદ અલ ઝૈઉદીએ કેન્દ્રીય નાણામંત્રી શ્રીમતી નિર્મલા સીતારમણ સાથે મુલાકાત કરી
સંયુક્ત આરબ અમીરાતના વિદેશ વેપાર રાજ્ય મંત્રી મહામહિમ ડૉ. થાની બિન અહમદ અલ ઝૈઉદીએ આજે અહીં કેન્દ્રીય નાણાં અને કોર્પોરેટ બાબતોના મંત્રી શ્રીમતી નિર્મલા સીતારમણ સાથે મુલાકાત કરી. બંને પક્ષોએ ભારત-યુએઈ વચ્ચે મજબૂત આર્થિક અને વ્યાપારી જોડાણ અને વ્યાપક વ્યૂહાત્મક ભાગીદારી પર ચર્ચા કરી જે બહુપક્ષીય દ્વિપક્ષીય સંબંધોને આગળ ધપાવી રહી છે.
મહામહિમ ડૉ. થાની બિન અહમદ અલ ઝૈઉદી અને યુએઈનું ઉચ્ચ સ્તરીય પ્રતિનિધિમંડળ વર્તમાન વેપાર અને રોકાણ સંબંધોને વિસ્તૃત કરવા સહિત દ્વિપક્ષીય આર્થિક સંબંધો સુધારવાના હેતુથી વાતચીત કરવા નવી દિલ્હીમાં છે. વ્યાપક આર્થિક ભાગીદારી કરાર  વાટાઘાટોનો પ્રથમ રાઉન્ડ ચાલી રહ્યો છે.
કોવિડ-19 રોગચાળા દરમિયાન પણ ઉચ્ચ સ્તરીય દ્વિપક્ષીય મુલાકાતોનું નિયમિત વિનિમય બંને દેશો વચ્ચે ગાઢ મિત્રતાને દર્શાવે છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 181
પ્રધાનમંત્રીનું કાર્યાલય
કેન્દ્રીય લઘુમતી બાબતોના રાજ્ય મંત્રી શ્રી જોન બાર્લાએ અનેક તહેવારોના વિવિધ અવસરોમાં પ્રધાનમંત્રીની સહભાગિતાને શેર કરી
કેન્દ્રીય લઘુમતી બાબતોના રાજ્ય મંત્રી શ્રી જોન બરલાએ પ્રધાનમંત્રી શ્રી નરેન્દ્ર મોદીની અનેક તહેવારોના વિવિધ અવસરોમાં ભાગીદારી શેર કરી છે. કેન્દ્રીય પ્રધાને વિવિધ તહેવારોમાં પ્રધાનમંત્રીની સહભાગિતાની ઝલક શેર કરી હતી જેમ કે કેન્દ્રીય રાજ્ય પ્રધાન ડૉ. એલ. મુરુગનના નિવાસસ્થાને તમિલ નવા વર્ષના કાર્યક્રમમાં પીએમ મોદીની સહભાગિતા, સેક્રેડ હાર્ટ કેથેડ્રલ દિલ્હી ખાતે ઇસ્ટરની ઉજવણી, કેન્દ્રીય પ્રધાનના નિવાસસ્થાને ગણેશ ઉત્સવમાં સહભાગિતા , શ્રી પીયૂષ ગોયલ, આસામના મુખ્યમંત્રી, શ્રી સર્બાનંદ સોનોવાલના નિવાસસ્થાને બિહુ ઉજવણીમાં સહભાગિતા અને ઘણા બધી.
કેન્દ્રીય લઘુમતી બાબતોના રાજ્ય પ્રધાન દ્વારા ટ્વીટ થ્રેડનો જવાબ આપતા, પ્રધાનમંત્રીએ કહ્યું;
"ભારતની સાંસ્કૃતિક ગતિશીલતા અને વિવિધતા આપણને વધુ મજબૂત બનાવે છે. લોકોની વચ્ચે રહેવું અને તેમના અનન્ય વારસાના પાસાઓની ઉજવણી કરવી એ ખૂબ જ આનંદની વાત છે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રેલવે મંત્રાલય
કોવિડ-19 વિરુદ્ધ લડાઇમાં રાષ્ટ્રના પ્રયાસોમાં મોટી સહાય કરવા માટે ભારતીય રેલવેએ તબીબી સહકાર આપવાની તૈયારી કરી
કોચનું રૂપાંતરણ કરવામાં આવી રહ્યું છે જેથી આકસ્મિક જરૂરિયાતની સ્થિતિમાં આઇસોલેશન કોચ ઉપબલ્ધ કરાવી શકાય; શરૂઆતમાં 5000 કોચ તૈયાર કરવાનું આયોજન
રેલવેના 6500થી વધુ હોસ્પિટલ બેડ સૂચવવામાં આવેલા તબીબી વિવરણો અનુસાર ઉપલબ્ધ કરાવાશે
કોવિડ-19નો સામનો કરવાના સરકારના પ્રયાસોમાં રેલવે પૂરક ભૂમિકા નિભાવશે
દેશમાં કોવિડ-19નો ફેલાવો રોકવા માટે, ભારતીય રેલવે દ્વારા ભારત સરકારને સ્વાસ્થ્ય સંભાળના તમામ પ્રયાસોમાં પૂરક પ્રયાસો કરવા માટે તૈયારીઓ કરવામાં આવી રહી છે. રેલવે દ્વારા સંખ્યાબંધ પ્રકારના પગલાં લેવામાં આવ્યા છે જેમાં મુસાફર કોચનું આઇસોલેશન કોચમાં રૂપાંતરણ, કોવિડ-19 માટેની સંભવિત જરૂરિયાતોને પહોંચી વળવા માટે રેલવે હોસ્પિટલોના વર્તમાન ઉપકરણો ઉપલબ્ધ કરાવવા, કોઇપણ આકસ્મિક સ્થિતિને પહોંચી વળવા માટે હોસ્પિટલના બેડ અલગ રાખવા, વધારાના ડૉક્ટરો અને પેરામેડિકલ સ્ટાફની ભરતી વગેરે પગલાં પણ સામેલ છે.
જરૂરિયાત અનુસાર ભારત સરકારના આદેશ પ્રમાણે આ તમામ સુવિધાઓ રેલવે તંત્ર દ્વારા ઉપલબ્ધ કરાવવામાં આવશે. તમામ ઝોનમાં ભારતીય રેલવેના GM અને મેડિકલ પ્રોફેશનલ્સની દેખરેખ હેઠળ તમામ પૂર્વતૈયારીઓ ચાલી રહી છે.
ભારતીય રેલવે કોઇપણ સંભવિત આકસ્મિક સ્થિતિને પહોંચી વળવાના ભાગરૂપે, સરકારને જ્યારે પણ જરૂર પડે ત્યારે કોરોનાના દર્દીઓને આઇસોલેશનમાં રાખવા માટે પ્રારંભિક તબક્કે 5000 મુસાફર કોચનું રૂપાંતરણ કરવાના આયોજનમાં છે. આ કોચમાં તબીબી માર્ગદર્શિકા અનુસાર આઇસોલેશન માટે જરૂરી તમામ મૂળભૂત સુવિધાઓ ઉભી કરવામાં આવશે. જો જરૂર પડશે તો, વધુ કોચનું રૂપાંતરણ કરવાની પણ વ્યવસ્થા કરી રાખવામાં આવશે. આ કોચમાં મચ્છરદાની, મોબાઇલ અને લેપટોપના ચાર્જિંગના પોઇન્ટ્સ, પેરામેડિકલ સ્ટાફ માટે અલાયદી જગ્યા જેવી વિવિધ સુવિધા પણ ઉપલબ્ધ રહેશે. આ તમામ કોચ ઝોન અનુસાર તૈયાર કરવામાં આવશે.
ભારતમાં રેલવેની 125 હોસ્પિટલ છે અને 70થી વધુ હોસ્પિટલો જ્યારે પણ જરૂર પડે ત્યારે આકસ્મિક સ્થિતિને પહોંચી વળવા માટે તૈયાર રાખવામાં આવશે. આ હોસ્પિટલોમાં અલગ કોવિડ વૉર્ડ અથવા માળ ફાળવવા માટેના પ્રયાસો પણ ચાલી રહ્યા છે. દર્દીઓની સંભવિત જરૂરિયાતને અનુલક્ષીને અંદાજે 6500 હોસ્પિટલ બેડ તૈયાર કરવામાં આવી રહ્યા છે.
ભારતીય રેલવે દ્વારા પહેલાંથી જ તમામ ઝોનલ હેડને બજારમાંથી ડૉક્ટરો અને પેરામેડિકલ સ્ટાફની નિયુક્તિ કરવા માટેની સંભાવનાઓ ચકાસવા કહેવામાં આવ્યું છે તેમજ રેલવેના નિવૃત્તિ ડૉક્ટરોની હંગામી ધોરણે ફરી નિયુક્તિ કરવાનું પણ કહેવામાં આવ્યું છે જેથી દરેક પ્રાંતમાં કોવિડ-19ને નિયંત્રણમાં રાખવાના વ્યવસ્થાપનમાં જરૂરી તબીબી દેખરેખ રાખી શકાય અને સંબંધિત સત્તાધિકારીઓને તેઓ મદદરૂપ થઇ શકે.
અહીં નોંધનીય છે કે, ભારતીય રેલવેના આ પ્રયાસો માત્ર ભારત સરકારના પ્રયાસોને પહોંચી વળવા માટે પૂરક પ્રયાસો તરીકે નથી પરંતુ કોરોના વાયરસ સામેની લડાઇના રાષ્ટ્રીય પ્રયાસોમાં રેલવે તંત્રના યોગદાનરૂપે પણ છે.
GP/RP
(Visitor Counter : 111